《瑞圣园斋宫》
宋代·吕陶

苑钥重开不禁阑，眼前芳景未凋残。仙花笑日欲争媚，禁柳受风疑怯寒。

诗兴似春多丽藻，斋心如水自澄澜。凭君赋尽园中景，免向绡图指点看。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。